Chillué

Chillué (en castellano Gillué) ye un lugar aragonés d'a provincia de Uesca situato en o municipio de Samianigo, en a comarca de l'Alto Galligo.

 Toponimia 
Agustín Ubieto Arteta replega as formas medievals Exilue y Scellue, deixando claro que o toponimo habría de ser Xillué u l'orichinal Exillué (u bien Eixillué en a grafía estándard).https://icearagon.aragon.es/toponimia/t22199.htm

A evolución sería Exillué > Xillué > Chillué, o mesmo proceso que en palabras como exordiga > xordiga > chordiga, entre muitas otras palabras (se veiga cheada).

 Molimentos 
A Ilesia de Sant Miguel Arcánchel de Chillué, una ilesia d'o sieglo XVII que ye adedicata a Sant Miguel Arcánchel y que ye la ilesia parroquial d'o lugar. Parroquias del Arciprestazgo de Sabiñánigo en o sitio web d'a Diocesi de Chaca. Se tracta d'un edificio en mampostería con revoque de  cal en l'exterior suyo y con piedra picada en las esquinas suyas con nomás que una sola nau cubierta con vuelta de canyón y con cabecera recta; bi'n hay capiellas laterals tamién cubiertas con vuelta de canyón y l'edificio ye cubierto con tellau a dos auguas con losas, accedindo-ie a traviés d'un atrio cubierto por o cual tamién se i entra en a suya torre adosada. Iglesia de San Miguel de Gillué en o sitio web d'o Sistema de Información del Patrimonio Cultural Aragonés.

Destaca entre a suya arquitectura popular a casa d'os Villacampa, linache aragonés que s'extendillaba por tot Sarrablo. A casa tien una torre defensiva d'o sieglo XVI. Pueden veyer-se escudos d'os Villacampa por tot o lugar en atras casas como casa Tendero u casa Molinero y tamién en atros lugars sarrableses.

 Demografía 

 Referencias 

 Vinclos externos 
  De Gillué a Orús, en o sitio web d'Amigos de Serrablo.

Categoría:Lugars de Samianigo
Categoría:Lugars d'a provincia de Uesca
Categoría:Localidaz d'a diocesi de Chaca en l'Alto Galligo